Միգել Ալմիրոն

Միգել Ալմիրոն (իսպ.՝ Miguel Almirón, փետրվարի 10, 1994(1994-02-10), Canelones Department, Ուրուգվայ), պարագվայցի պրոֆեսիոնալ ֆուտբոլիստ։ Ներկայումս հանդես է գալիս Նյուքասլ Յունայթեդի և Պարագվայի ազգային հավաքականի կազմում։ Խաղում է հարձակվողական կիսապաշտպանի և ձախ վինգերի դիրքում։


== Ակումբային կարիերա ==


=== Սերո Պորտենյո ===
Ալմիրոնը Սերո Պորտենյոյի ակադեմիայի սան է։ Իր պրոֆեսիոնալ դեբյուտը նշեց 2013 թվականի մարտի 11-ին՝ փոխարինման մտնելով Դեպորտիվո Կապիատայի դեմ խաղում։ Իր առաջին գոլը խփեց ապրիլի 19-ին՝ Ռուբիո Նյուի դեմ խաղում։ Մայրցամաքային առաջնություններում առաջին հանդիպումը Ալմիրոնը անցկացրեց 2014 թվականի օգոստոսի 27-ին՝ Հարավամերիկյան գավաթի Ռենտիստասի դեմ խաղում։ 2015 թվականի մայիսի 25-ին պարագվայցին դուբլ ձևակերպեց Սպորտիվո Սան Լորենցոյի դեմ խաղում։ Սերո Պորտենյոյի կազմում Ալմիրոնը անցկացրեց 41 հանդիպում՝ դառնալով 6 գոլի հեղինակ։


=== Ատլետիկո Լանուս ===
2015 թվականի օգոստոսին Ալմիրոնը միացավ Ատլետիկո Լանուսին։ Իր դեբյուտը Արգենտինայի առաջնությունում նշեց սեպտեմբերի 14-ին՝ փոխարինման մտնելով Բանֆիլդի դեմ խաղում։ Իր առաջին գոլը խփեց սեպտեմբերի 18-ին՝ Հարավամերիկյան գավաթի Բելգրանոյի դեմ խաղում։ Դեկտեմբերի 7-ին Ալմիրոնը գոլային փոխանցում տվեց, ապա հեռացվեց խաղադաշտից Խիմնասիա ի Էսգրիմա Լա Պլատայի դեմ խաղում։ 2016 թվականի մարտի 12-ին նա գոլի հեղինակ դարձավ Ռասինգ Ավելյանեդայի դեմ խաղում, սակայն Լանուսը պարտվեց 2-1 հաշվով։ Մայիսի 29-ին պարագվայցին գոլ խփեց Արգենտինայի առաջնության եզրափակչի Սան Լորենսոյի դեմ խաղում՝ օգնելով իր թիմին հաղթել 4-0 հաշվով և նվաճել գավաթը։ Լանուսի կազմում Ալմիրոնը անցկացրեց 45 հանդիպում՝ դառնալով 4 գոլի և 4 գոլային փոխանցման հեղինակ։


=== Ատլանտա Յունայթեդ ===
2016 թվականի դեկտեմբերի 5-ին Ալմիրոնը 8 միլիոն դոլարի դիմաց տեղափոխվեց Ատլանտա Յունայթեդ։ Իր դեբյուտը նշեց 2017 թվականի մարտի 6-ին՝ Նյու Յորք Ռեդ Բուլզի դեմ խաղում։ Իր առաջին գոլը MLS-ում խփեց մարտի 12-ին՝ դուբլի և գոլային փոխանցման հեղինակ դառնալով Մինեսոտա Յունայթեդի դեմ խաղում։ Մայիսի 21-ին Ալմիրոնը հեթ-տրիկ ձևակերպեց Հյուստոն Դինամոյի դեմ խաղում՝ օգնելով իր թիմին հաղթել 4-1 հաշվով։ Մայիսի 28-ին նա 2 գոլ հեղինակեց Նյու Յորք Սիթիի դեմ խաղում, իսկ հանդիպումն ավարտվեց 3-1 հաշվով։ Իր առաջին մրցաշրջանում Ատլանտայի կազմում Ալմիրոնը անցկացրեց 32 հանդիպում՝ դառնալով 9 գոլի ու 8 գոլային փոխանցման հեղինակ, ընդգրկվելով MLS-ի խորհրդանշական հավաքականում և ճանաչվելով MLS-ի տարվա լավագույն նորեկ։

2018 թվականի մարտի 11-ին Ալմիրոնը գոլի և գոլային փոխանցման հեղինակ դարձավ ԴՍ Յունայթեդի դեմ խաղում։ Ապրիլի 7-ին՝ Լոս Անջելեսի դեմ խաղում նա դարձավ դուբլի և գոլային փոխանցման հեղինակ, իսկ հանդիպումն ավարտվեց 5-0 հաշվով։ Ապրիլի 16-ին պարագվայցին 2 գոլային փոխանցում տվեց Նյու Յորք Սիթիի դեմ խաղում։ Ապրիլի 28-ին Ալմիրոնը դուբլ ձևակերպեց Մոնրեալ Իմպակտի դեմ խաղում։ Մայիսի 3-ին նա ճանաչվեց MLS-ի ապրիլ ամսվա լավագույն ֆուտբոլիստ։ Հուլիսի 1-ին պարագվայցին 2 գոլ խփեց Օռլանդո Սիթիի դեմ խաղում։ Հուլիսի 8-ին Ալմիրոնը 2 գոլային փոխանցման հեղինակ դարձավ Ֆիլադելֆիա Յունիոնի դեմ խաղում՝ Ատլանտա Յունայթեդին հաղթել 2-0 հաշվով։ Սեպտեմբերի 15-ին պարագվայցին դուբլ ձևակերպեց Կոլորադո Ռեպիդսի դեմ խաղում։ Սեպտեմբերի 20-ին Ալմիրոնը գոլի և գոլային փոխանցման հեղինակ դարձավ Սան-Խոսե Էրթքվեյկսի դեմ խաղում՝ 4-3 հաշվով հաղթանակ պարգևելով իր թիմին։ Դեկտեմբերի 9-ին նա խաղադաշտ դուրս եկավ MLS Գավաթի Պորտլենդ Տիմբերսի դեմ խաղում, իսկ Ատլանտա Յունայթեդը հաղթեց 2-0 հաշվով և իր պատմության մեջ առաջին անգամ հաղթելով MLS-ը։ 2018 թվականին պարագվայցին երկրորդ տարին անընդմեջ ընդգրկվեց մրցաշարի խորհրդանշական հավաքականում։ Ատլանտայի կազմում Ալմիրոնը անցկացրեց 70 հանդիպում՝ դառնալով 22 գոլի և 30 գոլային փոխանցման հեղինակ։


=== Նյուքասլ Յունայթեդ ===
2019 թվականի հունվարի 31-ին Ալմիրոնը 5.5 տարվա պայմանագիր կնքեց Նյուքասլ Յունայթեդի հետ։ Ակումբը նրա համար վճարեց ռեկորդային 21 միլիոն ֆունտ ստերլինգ։ Իր դեբյուտը Պրեմիեր Լիգայում նշեց փետրվարի 11-ին՝ փոխարինման մտնելով Վուլվերհեմպտոն Ուոնդերերսի դեմ խաղում։ Նյուքասլի մեկնարկային կազմում Ալմիրոնը առաջին անգամ խաղադաշտ դուրս եկավ փետրվարի 23-ին՝ Հադերսֆիլդ Թաունի դեմ խաղում։


== Միջազգային կարիերա ==
Ալմիրոնը ներկայացրել է Պարագվայը մինչև 17 և մինչև 20 տարեկանների երիտասարդական հավաքականներում։ 2013 թվականի ամռանը նա Մ20 հավաքականի կազմում մասնակցեց աշխարհի առաջնությանը՝ անցկացնելով 2 հանդիպում։ Պարագվայը հասավ մրցաշարի 1/8 եզրափակիչ, որտեղ 1-0 հաշվով պարտվեց Իրաքին։
Իր դեբյուտը Պարագվայի ազգային հավաքականում Ալմիրոնը նշեց 2015 թվականի սեպտեմբերի 5-ին՝ փոխարինման մտնելով Չիլիի դեմ ընկերական խաղում։ 2016 թվականի մայիսին նա հրավիրվեց Պարագվայի հավաքական՝ մասնակցելու Կոպա Ամերիկային։ Առաջնությանը նա անցկացրեց 2 հանդիպում, իսկ Պարագվայը դուրս մնաց խմբային փուլից։ 2017 և 2018 թվականներին Ալմիրոնը ճանաչվեց լավագույն պարագվայցի ֆուտբոլիստ։
2019 թվականի մարտի 27-ին Ալմիրոնը փոխարինման մտավ Մեքսիկայի դեմ խաղում, ապա 7 րոպե անց ստացավ կարմիր քարտ՝ հեռացվելով խաղադաշտից հանդիպման 63-րդ րոպեին։ 2019 թվականի հունիսին նա մասնակցեց Կոպա Ամերիկային՝ խաղադաշտ դուրս գալով հավաքականի բոլոր 4 խաղերում և դառնալով 2 գոլային փոխանցման հեղինակ։ Պարագվայը դուրս մնաց մրցաշարի քառորդ եզրափակչից՝ հետխաղյա 11-մետրանոցների հարվածաշարում պարտվելով Բրազիլիային։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 12-ի դրությամբ


=== Միջազգային վիճակագրություն ===
2019 թվականի օգոստոսի 12-ի դրությամբ


== Նվաճումներ ==


=== Ակումբային ===
Սերո Պորտենյո

Պարագվայի առաջնություն. 2013 Կլաուզուրա, 2015 ԱպերտուրաԼանուս

Արգենտինայի առաջնություն. 2016
Բիսենտենարիո գավաթ. 2016
Արգենտինայի սուպերգավաթ. 2016Ատլանտա Յունայթեդ

MLS Գավաթ. 2018


=== Անհատական ===
Տարվա լավագույն պարագվայցի ֆուտբոլիստ (ABC Color-ի քվեարկություն). 2017, 2018
Տարվա լավագույն պարագվայցի ֆուտբոլիստ (հանրային քվեարկություն). 2017
MLS-ի խորհրդանշական հավաքական. 2017, 2018
MLS-ի տարվա լավագույն նորեկ. 2017
MLS All-Star. 2017, 2018
MLS-ի ամսվա լավագույն ֆուտբոլիստ. ապրիլ 2018


== Ծանոթագրություններ ==


== Արտաքին հղումներ ==
Ալմիրոնի պաշտոնական Ինստագրամի էջը
Ալմիրոնը transfermarkt-ում
Ալմիրոնը soccerbase.com-ում
Ալմիրոնը WhoScored.com կայքում
Ալմիրոնը Նյուքասլ Յունայթեդի պաշտոնական կայքում
Ալմիրոնը MLS-ի պաշտոնական կայքում
Ալմիրոնը Պրեմիեր Լիգայի պաշտոնական կայքում